የደብረ ታቦር ሆስፒታል ወደ ጠቅላላ ስፔሻላይዝድ ሆስፒታል አደገ፤ ከደብረ ታቦር ዩኒቨርሲቲ ጋር በመተባበርም የኮሮናቫይረስ መመርመሪያ ማሽን በማስገባት ምርመራ አስጀመረ።
ባሕር ዳር፡ መስከረም 06/2013ዓ.ም (አብመድ) የደብረ ታቦር ሆስፒታል ወደ ጠቅላላ ስፔሻላይዝድ ሆስፒታል ማደጉ በአማራ ክልል ጤና ጥበቃ ቢሮ ይፋ ተደርጓል። የደብረ ታቦር ዩኒቨርሲቲ ፕሬዝዳንት አነጋግረኝ ጋሻው (ዶክተር) በዕውቅና ሥነ-ስርዓቱ ላይ ተገኝተው ለታዳሚው የእንኳን ደስ አላችሁ መልእክት አስተላልፈዋል። ዩኒቨርሲቲው ሆስፒታሉ በተሻለ አቅም እንዲገኝ የተለያዩ እገዛና ድጋፎች ሲያደርግ መቆየቱንም አስታውሰዋል።
በአራት መሠረታዊ ዘርፎች ማለትም መሠረተ ልማቶችን በመገንባት፣ የሕክምና ቁሳቁስ በመደገፍ፣ የሕክምና ዘርፉን ጠንቅቆ የተረዳ የሰው ኃይል በማቅረብና ሆስፒታሉን ከተለያዩ አጋዥ አካላት ጋር እንዲገናኛ ድልድይ በመሆየደብረ ታቦር ዩኒቨርሲቲ አስተዳደርና ልማት ምክትል ፕሬዚዳንት ባለው ባዬ (ዶክተር) ደግሞ ዩኒቨርስቲው ለሆስፒታሉ ሲያደረግ የነበረው ድጋፍ ሰፊና በቁርጠኝነት የተከናወነ መሆኑን አስታውሰው በቀጣይም በዚሁ መንፈስ አቅም የፈቀደውን እገዛና ድጋፍ ሁሉ እንደሚያደርግ ቃል ገብተዋል።የአማራ ክልል ጤና ቢሮ “ደብረ ታቦር ዩኒቨርሲቲ ከመዋቅሩ ውጪ ያለውን የደብረ ታቦር ሆስፒታል በዚህ ያህል መጠን ድጋፍ በማድረግ የጤና ቢሮውን ክፍተት ድልድይ ሆኖ በመሙላቱ ብቸኛና ተጠቃሽ የከፍተኛ ትምህርት ተቋም ያደርገዋል” ማለቱን ዩኒቨርሲቲው በማኅበራዊ ገጹ አስታውቋል። የተለመደ ድጋፍና እገዛውን አጠናክሮ እንዲቀጥልም ቢሮው ጠይቋል፡፡የአማራ ክልል የሰላምና የሕዝብ ደኅንነት ጉዳዮች ቢሮ ኃላፊ ሲሳይ ዳምጤ ደግሞ የደብረ ታቦር ዩኒቨርሲቲ ከሆስፒታሉ ባሻገር በደቡብ ጎንደር ዞን ለሚገኙ የጤና ጥበቃ ጣቢያዎችም ድጋፍ እያደረገ ያለ የከፍተኛ ትምህርት ተቋም መሆኑን ተናግረዋል። የሀገር ሽማግሌዎች፣ የሃይማኖት አባቶች፣ የሆስፒታሉ ሠራተኞችና የደብረ ታቦር ከተማ አስተዳደር ከንቲባ ዩኒቨርሲቲው ለሆስፒታሉ እያደረገ ያለው አስተዋጽኦ ወደ ጠቅላላ ስፔሻላይዝድ ሆስፒታል ከፍ እንዲል ምክንያት መሆኑን ገልጸዋል።